CELEX: 22014D0116
Language: sk
Date: 2014-06-27 00:00:00
Title: Rozhodnutie Spoločného výboru EHP č. 116/2014 z  27. júna 2014 , ktorým sa mení príloha I (Veterinárne a fytosanitárne záležitosti) a príloha II (Technické predpisy, normy, skúšky a certifikácia) k Dohode o EHP

27.11.2014   
            
            
               SK
            
            
               Úradný vestník Európskej únie
            
            
               L 342/6
            
         ROZHODNUTIE SPOLOČNÉHO VÝBORU EHP
   č. 116/2014
   z 27. júna 2014,
   ktorým sa mení príloha I (Veterinárne a fytosanitárne záležitosti) a príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Komisie (EÚ) č. 209/2013 z 11. marca 2013, ktorým sa mení a dopĺňa nariadenie (ES) č. 2073/2005, pokiaľ ide o mikrobiologické kritériá pre klíčky a pravidlá odberu vzoriek z jatočných tiel hydiny a z čerstvého hydinového mäsa (1), sa má začleniť do Dohody o EHP.
            
         
               (2)
            
            
               Vykonávacie nariadenie Komisie (EÚ) č. 702/2013 z 22. júla 2013 o prechodných opatreniach na uplatňovanie nariadenia Európskeho parlamentu a Rady (ES) č. 882/2004, pokiaľ ide o akreditáciu úradných laboratórií, ktoré vykonávajú úradnú kontrolu na Trichinelllu, a ktorým sa mení nariadenie Komisie (ES) č. 1162/2009 (2), sa má začleniť do Dohody o EHP.
            
         
               (3)
            
            
               Toto rozhodnutie sa týka právnych predpisov o veterinárnych záležitostiach a potravinách. Právne predpisy o veterinárnych záležitostiach a potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I a v úvode ku kapitole XII prílohy II k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (4)
            
            
               Prílohy I a II k Dohode o EHP by sa preto mali zodpovedajúcim spôsobom zmeniť.
            
         PRIJAL TOTO ROZHODNUTIE:
   Článok 1
   Kapitola I prílohy I k Dohode o EHP sa mení takto:
   
               1.
            
            
               Za bod 149 [delegované nariadenie Komisie (EÚ) č. 1152/2011] v časti 1.2 sa vkladá tento bod:
               
                           „150.
                        
                        
                           
                              32013 R 0702: vykonávacie nariadenie Komisie (EÚ) č. 702/2013 z 22. júla 2013 o prechodných opatreniach na uplatňovanie nariadenia Európskeho parlamentu a Rady (ES) č. 882/2004, pokiaľ ide o akreditáciu úradných laboratórií, ktoré vykonávajú úradnú kontrolu na Trichinelllu, a ktorým sa mení nariadenie Komisie (ES) č. 1162/2009 (Ú. v. EÚ L 199, 24.7.2013, s. 3).“
                        
                     
         
               2.
            
            
               V bode 52 [rozhodnutie Komisie (ES) č. 2073/2005] v časti 6.2 sa dopĺňa táto zarážka:
               
                           „—
                        
                        
                           
                              32013 R 0209: nariadenie Komisie (EÚ) č. 209/2013 z 11. marca 2013 (Ú. v. EÚ L 68, 12.3.2013, s. 19).“
                        
                     
         Článok 2
   V bode 54zzzj [nariadenie Komisie (ES) č. 2073/2005] kapitoly XII prílohy II k Dohode o EHP sa dopĺňa táto zarážka:
   
               „—
            
            
               
                  32013 R 0209: nariadenie Komisie (EÚ) č. 209/2013 z 11. marca 2013 (Ú. v. EÚ L 68, 12.3.2013, s. 19).“
            
         Článok 3
   Znenie nariadenia (EÚ) č. 209/2013 a vykonávacieho nariadenia (EÚ) č. 702/2013 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 4
   Toto rozhodnutie nadobúda účinnosť 28. júna 2014 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 5
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 27. júna 2014.
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 68, 12.3.2013, s. 19.
   
      (2)  Ú. v. EÚ L 199, 24.7.2013, s. 3.
   
      (3)  Ústavné požiadavky neboli oznámené.